Ola Johan Gjengedal

Ola Johan Gjengedal (1900–1992) var en norsk lærer og politiker (Krf) som var stortingsrepresentant for Møre og Romsdal fra 1965–1969.

Gjengedal var sønn av husmann Arne Hansson Gjengedal (1865–1959) og Inger Olsdotter Rundshaug (1860–1918). Han vokste opp i Hyen, og flyttet til Sunnmøre og tok eksamen ved Volda lærarhøgskule i 1922. Han var lærer i Ørsta fra 1922 til 1948 med et opphold som lærer i Haram i skoleåret 1932–1933. Fra 1948 ble han skoleinspektør i Herøy frem til pensjonsalder i 1969. Han ble etter dette aktiv innen Sunnmøre Indremisjon, Det Norske Misjonssamband, Santalmisjonen samt Den Norske Israelsmisjonen i Møre og Romsdal og Sogn og Fjordane.

Gjengedal var vararepresentant til Stortinget i fem påfølgende perioder fra 1945 til 1965, før han fra 1965 til 1969 møtte til Stortinget som fast representant for Møre og Romsdal. Han var også Kristelig Folkepartis fylkeslagsleder i Møre og Romsdal fra 1945 til 1956.

 Se også 
 Liste over stortingsrepresentanter fra Gloppen kommune

 Referanser 

 Eksterne lenker 


Kategori:Norske skoleledere
Kategori:Norske pedagoger
Kategori:Stortingsrepresentanter fra KrF
Kategori:Stortingsrepresentanter 1965–1969
Kategori:Stortingsrepresentanter for Møre og Romsdal
Kategori:Personer fra Gloppen kommune
Kategori:Personer fra Ørsta kommune
Kategori:Personer fra Herøy kommune i Møre og Romsdal
Kategori:Gjengedal (slekt)
Kategori:Alumni fra Volda lærarhøgskule